b'\n_START_ARTICLE_\nFluorescencija\n_START_PARAGRAPH_\nFluorescencija\xc2\xa0\xe2\x80\x93 rei\xc5\xa1kinys, b\xc5\xabdingas kai kurioms med\xc5\xbeiagoms. Ap\xc5\xa1viestos, (da\xc5\xbeniausiai ultravioletiniais spinduliais), jos sugeria tuos spindulius ir skleid\xc5\xbeia regim\xc4\x85j\xc4\x85 \xc5\xa1vies\xc4\x85, t. y. didesnio bangos ilgio \xc5\xa1vies\xc4\x85. \xc5\xa0is spinduliavimas baigiasi, vos tik nutraukiamas i\xc5\xa1orinis ap\xc5\xa1vietimas._NEWLINE_Fluorescencijos terminas kilo i\xc5\xa1 mineralo fluorito (kalcio fluorido) pavadinimo, kadangi jame pirmiausia buvo pasteb\xc4\x97tas fluorescencijos rei\xc5\xa1kinys._NEWLINE_Fluorescencija turi daug praktini\xc5\xb3 pritaikim\xc5\xb3 mineralogijoje, gemologijoje, cheminiuose sensoriuose (flurescencin\xc4\x97 spektroskopija), fluorescenciniame \xc5\xbeym\xc4\x97jime, da\xc5\xbeuose, biologiniuose detektoriuose ir, da\xc5\xbeniausiai, fluorescencin\xc4\x97se lempose.\n_START_SECTION_\nIstorija\n_START_PARAGRAPH_\nSeniausias fluorescencijos steb\xc4\x97jimas buvo apra\xc5\xa1ytas Bernardino de Sahag\xc3\xban 1560\xc2\xa0m. u\xc5\xbepile \xc5\xbeinomame kaip lignum nephriticum (lot. inkst\xc5\xb3 medis). Jis buvo gautas i\xc5\xa1 dviej\xc5\xb3 r\xc5\xab\xc5\xa1i\xc5\xb3 med\xc5\xbei\xc5\xb3 Pterocarpus indicus ir Eysenhardtia polystachya. Cheminis junginys, kuris yra atsakingas u\xc5\xbe \xc5\xa1i\xc4\x85 fluorescencij\xc4\x85 yra matlaninas, kuris yra vieno i\xc5\xa1 flavonoid\xc5\xb3, randam\xc5\xb3 medyje, oksidacijos produktas._NEWLINE_1819\xc2\xa0m. Edward D. Clarke ir 1822\xc2\xa0m. Ren\xc3\xa9 Just Ha\xc3\xbcy apib\xc5\xabdino fluorescencij\xc4\x85 fluorituose, o 1833\xc2\xa0m. David Brewster apra\xc5\xa1\xc4\x97 \xc5\xa1\xc4\xaf rei\xc5\xa1kin\xc4\xaf chlorofilui ir 1845\xc2\xa0m. t\xc4\x85 pat\xc4\xaf padar\xc4\x97 Seras D\xc5\xbeonas Her\xc5\xa1elis chininui._NEWLINE_Jo 1852\xc2\xa0m. straipsnyje \xe2\x80\x9eRefrangibility\xe2\x80\x9c (liet. l\xc5\xab\xc5\xbetamumas\xc2\xa0\xe2\x80\x93 \xc5\xa1viesos bangos ilgio pasikeitimas), George Gabriel Stokes apra\xc5\xa1\xc4\x97 fluorito ir urano stiklo geb\xc4\x97jim\xc4\x85 pakeisti nematom\xc4\x85 \xc5\xa1vies\xc4\x85 u\xc5\xbe violetin\xc4\x97s matomo spektro pabaigos \xc4\xaf matom\xc4\x85 m\xc4\x97lynos \xc5\xa1viesos spektr\xc4\x85. Jis pavadino \xc5\xa1\xc4\xaf rei\xc5\xa1kin\xc4\xaf fluorescencij\xc4\x85, nuo \xc5\xbeod\xc5\xbeio \xe2\x80\x9efluoritas\xe2\x80\x9c\xc2\xa0\xe2\x80\x93 kitas mineralo kalcio difluorido pavadinimas.\n_START_SECTION_\nFotochemija\n_START_PARAGRAPH_\nFluorescencija \xc4\xafvyksta tada, kai orbitinis molekul\xc4\x97s, atomo ar nanostrukt\xc5\xabros elektronas atsipalaiduoja iki savo pagrindin\xc4\x97s b\xc5\xabsenos i\xc5\xa1spinduliuodamas \xc5\xa1viesos foton\xc4\x85, po to, kai buvo su\xc5\xbeadintas iki auk\xc5\xa1tesn\xc4\x97s kvantin\xc4\x97s b\xc5\xabsenos su energija:_NEWLINE_Su\xc5\xbeadinimas:  S_0 + h \\nu_{ex} \\to S_1 _NEWLINE_Fluorescencija (emisija):  S_1 \\to S_0 + h \\nu_{em} + heat _NEWLINE_\xc4\x8dia  h\\nu  yra fotono energija, kur h yra Planko konstanta ir \\nu yra \xc5\xa1viesos da\xc5\xbenis._NEWLINE_B\xc5\xabsena S\xe2\x82\x80 yra vadinama fluoroforo (fluorescuojan\xc4\x8dios molekul\xc4\x97s) pagrindine b\xc5\xabsena ir S\xe2\x82\x81 yra jos su\xc5\xbeadintoji b\xc5\xabsena.'